Kristus on maksanut hinnan
Selkä on huonona ajoitellen.
Uskon, että Herra paransi minut tänään.
Onko kaikki kipu poissa ja selkä kunnossa? - On.
Jumalan siunausta! Tämä on päivä, jonka Herra on tehnyt.
Iloitaan Pelastajassamme! On ihana siunaus olla kanssanne tänään.
Olen Juennine Fox. Tulen Dallasista Texasista USA:sta.
Tänään tutkimme, mitä Jumalan Sanassa sanotaan parantumisesta.
Opetuksen aihe tänään on "Kristus on maksanut hinnan".
Jeesus maksoi velkasi Golgatalla.
Sinulla on oikeus ottaa vastaan Jumalalta.
Vuosia sitten sain kokea pelastuksen isäni baptistiseurakunnassa.
Siellä ei juurikaan opetettu näistä asioista.
Meille opetettiin pelastuksesta. He olivat siinä hyviä.
Kun kasvoin, opin, että Jeesuksessa on paljon muutakin kuin pelastus.
Vasta vuosia myöhemmin, opiskeluaikoina -
annoin elämäni uudelleen Kristukselle. Olin luisunut taaksepäin.
Annoin elämäni Kristukselle, koska aloin tunnistaa, -
että voin lukea Jumalan Sanaa. Aloin käydä raamattupiirissä.
Siellä opetettiin, että Jeesuksen Sana oli tätä päivää varten, -
Jeesus puhuu yhä Sanansa kautta, voin oppia kuulemaan Jumalaa -
ja Jumala on kiinnostunut elämäni joka osa-alueesta.
Opin, ettei Jeesus ainoastaan kuollut puolestani ristillä, -
vaan Hän teki myös monia muita asioita takiani. Hän on Parantajani.
Hän on Vapahtajani ja Pelastajani. Hän on aina läsnä oleva Jumalani.
Nykypäivänä meillä on suuri tarve käsittää, mitä Jeesus teki Golgatalla -
parantamisen alueella. Monet ovat sairaita ja tautien vaivaamia.
Monet juoksevat heti lääkärin luo.
Raamatussani sanotaan, että Jeesus on sama eilen, tänään ja iäti.
Aikanaan Hän paransi kaikkinaisia sairauksia ja tauteja.
Hän on Jehova Rafa, Herra parantajamme.
Uskon, että Jumala tahtoo meidän hakevan parantumista -
Hänen Sanastaan ja Hänen luotaan.
Raamatussa parantamista verrataan lasten leipään.
Tämä kaikki valkeni minulle kerran, kun sairastin. Asuin New Yorkissa.
Sain tietää, että rinnassani oli viisi erittäin isoa kasvainta.
Ne olivat nektariinin kokoisia.
Lääkäri sanoi, että kasvaimet saattaisivat olla pahanlaatuisia.
Minun piti mennä lisätutkimuksiin.
Olin kauhuissani. En tiennyt, mitä tehdä.
Ystäväni ja perheenikin olivat ymmällään.
Tiesin, että on olemassa Jumala, joka haluaa parantaa minut.
Minulla ei ollut paljon uskoa, koska en tuntenut Sanaa kovin hyvin.
Opetuksen tarkoitus tänään on auttaa meitä tutkimaan Sanaa, -
jotta tietäisimme voivamme hakea Jumalalta parantumista ristin ansiosta.
Jos olisin tiennyt sen, mitä tiedän tänään, uskon, -
että olisin voinut saada yliluonnollisen parantumisen Jumalalta Sanan kautta.
Jumala on hyvä. Hän paransi minut lääkärien kautta.
Uskon, että on kuitenkin olemassa sitä korkeampi ja parempi tie.
Jouduin käymään kivuliaassa leikkauksessa. Minulla on yhä arvet.
Katsotaan, mitä Raamatussa sanotaan parantumisesta.
Avataan yhdessä Jes. 53:1.
Raamatussa sanotaan (ruudulla): -
Tässä puhutaan rakkaasta Jeesuksesta.
"Kuka uskoo meidän saarnamme"?
Kuka uskoo hyvät uutiset, mitä Jeesus teki ristillä?
En tiedä, tunnetko Jeesusta. Jeesus on Jumala maan päällä.
Jeesus tuli maan päälle Jumalan kasvoiksi, -
paljastamaan Jumalan tahdon.
Jeesus astui alas maan päälle 2 000 vuotta sitten lihassa -
ilmoittamaan meille Jumalan kädet ja Jumalan parantavan voiman -
ja osoittamaan Jumalan kasvot ja Jumalan tahdon.
Hän osoitti meille Isän kasvoja kolmen ja puolen vuoden ajan.
Hän osoitti, että Isä rakastaa meistä jokaista.
Kaikkialla, minne Hän meni, tapahtui ihmeitä, merkkejä ja tunnustekoja.
Rammat kävelivät, sokeat näkivät, kuurot kuulivat, halvatut parantuivat.
Se oli ihmeellistä. Väkijoukot seurasivat Häntä kaikkialle -
ja parantuivat taudeista. Kun kolme ja puoli vuotta oli kulunut, Jeesus kuoli.
Ihmiset luulivat, että Jumala oli vihastunut Häneen.
Sanotaan: "Hän oli halveksittu, jota emme minäkään pitäneet."
Kun Hän kuoli ristillä, sanotaan, että Hän kantoi sairautemme ja kipumme.
Jeesus kuoli ristillä tarkoituksella.
Häntä eivät tappaneet roomalaiset, juutalaiset eivätkä pakanat.
Rakkaat, Hän meni vapaaehtoisesti ristille sinun ja minun puolesta.
Hän tahtoi pelastaa meidät synnistämme -
ja liittää meidät jälleen Jumalan yhteyteen.
Kun Aadam ja Eeva lankesivat syntiin yli miljoonia vuosia sitten, -
he joutuivat eroon Jumalasta. Synti saastutti ihmiskunnan.
Ristinkuoleman kautta Jeesus toi meidät takaisin Jumalan yhteyteen.
Raamatussa sanotaan, että edessään olleen ilon tähden -
Hän häpeästä välittämättä kesti ristillä kärsimykset.
Hän roikkui ristillä sinun ja minun puolesta.
Jes. 53:3:ssa sanotaan: "Hän oli ylenkatsottu, ihmisten hylkäämä, -
kipujen mies ja sairauden tuttava". Kaikki halveksuivat häntä.
Hän oli Karitsa, joka tuli maksamaan hinnan.
Hänen verensä menisi lunnaaksi Isän luo meidän puolestamme, -
jotta Hänen haavainsa kautta me parantuisimme.
Jes. 53:4: "Mutta totisesti, meidän sairautemme hän kantoi, -
meidän kipumme hän sälytti pääl- lensä." Ristillä Hän kantoi surumme.
Kreikan kielellä sillä tarkoitetaan sairauksia, ahdistusta, -
onnettomuuksia ja tauteja.
Ristillä Jeesus kantoi sairautemme ja tautimme.
Jokainen Jeesuksen kärsimä raipan- isku edusti tiettyä sairaustyyppiä.
Hän sai 40 haavaa.
Ne edustavat 40:ää sairaus- ja tautikategoriaa.
Kärsitpä sitten mistä tahansa, Jeesus kärsi sen puolestasi ristillä.
Hän kärsi rangaistuksen tottelemattomuudestamme.
Sanotaan, että Hän kantoi surumme (kipumme), -
ei vain sairauksiamme, onnetto- muuksiamme ja ahdistuksiamme.
Hän kantoi surumme.
Surumme ovat murheitamme, kipujamme ja emotionaalista tuskaa.
Me kaikki koemme sitä.
Siksi Raamatussa sanotaan, että Jeesus oli uskollinen ylipappi.
Hän pystyy samastumaan kärsimykseemme.
Hänkin koki kivun, petoksen ja hylkäämisen.
Kun Hän roikkui ristillä, kaikki Häntä seuranneet, -
jotka Hän oli ruokkinut ja jotka olivat nähneet ihmeet, -
sanoivat: "Ristiinnaulitkaa!" Kuvittele, miltä tämä petos tuntui Jeesuksesta.
Hän oli kuitenkin valmis kokemaan sen kivun sinun ja minun puolesta, -
jotta Hän voi olla uskollinen ja kantaa kipumme -
ja jotta sinun ja minun ei tarvitsisi kantaa sitä.
Hyvä uutinen on, että Jeesus kantoi ristillä omassa ruumiissaan -
ahdistuksesi ja emotionaalisen kipusi.
Jes. 53:5:ssä sanotaan, mitä muuta Hän kantoi.
"...mutta hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut."
Hän oli haavoitettu rikkomustemme tähden.
Kreikan kielessä "haavoitettu" tarkoittaa "saastunutta".
Tiedättehän, miten jokin saastuu tai pilaantuu.
Se on kuin nainen, joka tuli Jeesuksen luo.
Hän oli avionrikkoja. Kaikki halusivat kivittää hänet.
Heprealaisen perinteen mukaan hän oli halveksittu ja torjuttu.
Hän oli hylkiö, koska moni mies oli maannut hänen kanssaan.
Hän oli seksuaalisesti saastunut.
Tämä on sama saastumista kuvaava heprean sana.
Kun Häntä haavoitettiin, Hän saastui meidän puolestamme.
Hänet saastutettiin meidän puolestamme.
Hän oli epäpuhdas kuin spitaalinen, joka pyysi Häneltä parantamista.
Haavoitettu rikkomustemme tähden.
En aiemmin ymmärtänyt, mitä rikkomukset ovat. Pidin niitä synteinä.
Rikkomukset ovat syntejä, joita teemme fyysisesti.
Ne ovat fyysisiä tekoja.
Hän kantoi ne ristillä puolestamme. Hän kantoi rikkomuksemme, -
synnit tekojen tasolla.
"Runneltu meidän pahain tekojemme tähden".
Runneltu tarkoittaa hakatuksi tullutta.
Hänet rikottiin ja murskattiin.
Joitakin vuosia sitten tehtiin elokuva Jeesuksen kärsimyksistä.
Ihmiset olivat järkyttyneitä. Se esitti Jeesuksen hakattuna ja ruoskittuna.
Ihmiset ajattelivat, -
että ristiinnaulitsemisen kuvaus oli liian väkivaltainen.
Rakkaat, ette aavistakaan.
Vasta taivaassa saamme tietää, miten hirvittävästi Jeesus kärsi -
ja miten Hänen kehonsa raadeltiin.
Roomalainen ristiinnaulitseminen oli pahin rangaistus.
Raamatun mukaan Häntä runneltiin niin, ettei Häntä voitu edes tunnistaa.
Sitä runneltu tarkoittaa.
Kun saamme ruhjeita tai haavoja ja veri vuotaa, -
siltä Jeesus näytti. Hän oli niin runneltu, että hän oli verinen läjä.
Häntä ei pystytty edes tunnistamaan.
Sen Jeesus kärsi puolestamme.
Hän teki sen niiden puolesta, joita on runneltu tunnetasolla ja fyysisesti -
ja joita on kidutettu ja ristiinnaulittu.
Mitä sitten olemme kokeneetkin, Jeesusta runneltiin syntiemme tähden.
Hän kantoi sen, että käänsimme selän Jumalalle ja teimme syntiä, -
jotta me saisimme vapauden.
Häntä runneltiin ja ahdistettiin. Olen kokenut ahdistusta. Se on hirveää.
Tuntuu, että päähän tunkeudutaan. Demoniset henget piirittävät.
Joskus tulee koettelemuksia ja ahdistusta, -
mutta Jeesus koki ahdistusta koko maailman puolesta.
Hän oli runneltu pahain tekojemme tähden.
Sillä tarkoitetaan syntejä, jotka eivät näy tekojen tasolla.
Ne ovat ajatuksia ja sisäistä taipumista syntiin.
Niitä tässä tarkoitetaan.
Jeesus kärsi rangaistuksen myös ajatustemme, tunteidemme, -
ilkeämielisyytemme ja sisäisten syntiemme tähden.
Kiitos, Herra! Hän hoiteli kaiken, -
jotta me voisimme olla vapaita.
Sanotaan, että Hän on haavoitettu rikkomustemme tähden, -
runneltu meidän pahain tekojemme tähden, -
mutta Hänen haavainsa kautta me olemme paratut. Eikö olekin ihanaa?
Olemme paratut Hänen haavainsa kautta, -
koska Jeesus on maksanut rangaistuksen syntiemme edestä.
Hän maksoi rangaistuksen virheiden ja sisään padottujen kipujen edestä, -
samoin myös ajatustesi edestä.
Hepreassa sanotaan, että meidät on ommeltu takaisin ehjäksi, -
parannetut ja täysin ennalleen asetetut.
On yksi asia tietää, mitä Jeesus teki edestämme ristillä, -
mutta miten sovellamme sitä tänä päivänä?
Mistä tiedämme, että Hän varmasti parantaa minut?
Olen kuullut kertomukset, -
jossa Jeesus paransi väkijoukot 2 000 vuotta sitten.
Raamatun mukaan Jeesus on sama eilen, tänään ja iäti.
Hän ei ole menettänyt voimaansa.
Vanhan testamentin hyvä Jumala on sama tänäänkin.
Hän parantaa, pelastaa ja vapauttaa yhä Pyhän Hengen voimalla.
Hänen Sanansa pysyy. Mistä tiedämme, että Hän parantaa yhä?
Avaa Matt. 8:16.
Raamatussa sanotaan (ruudulla): -
Tämä on voimallinen jae.
En aiemmin ymmärtänyt sitä. Jumala sanoi: "Lue uudelleen.
Lue jae 17 uudelleen, niin ymmärrät sen."
Niinpä luin sen uudelleen.
Hän teki kaikki jakeen 16 ihmeet, -
ajoi ulos pahoja henkiä riivatuista sanallaan ja paransi kaikki sairaat.
Miksi? Jotta kävisi toteen se, mitä profeetta Jesaja sanoi siitä, -
että Jeesus on Karitsa, joka ottaa pois maailman synnit.
Raamatussa sanotaan, että Jeesuksen piti täyttää Kirjoitukset.
Hän tuli ja sanoi: "Herran Henki on minun päälläni, -
sillä hän on voidellut minut julistamaan evankeliumia köyhille [...]
ja saarnaamaan Herran otollista vuotta".
Hän jatkaa: "...kirjoitus on käynyt toteen teidän korvanne kuullen."
Hän tuli täyttämään Kirjoitukset Karitsana, jonka veri lunastaa.
Hän voi sanoa Isälle: "Maksoin hinnan sisarteni ja veljieni puolesta."
Niin voimme tulla takaisin Isän luo Hänen vanhurskautensa ansiosta.
Hän teki ihmeitä, jotta Hän voi täyttää itseään koskevat profetiat.
Jeesus paransi väkijoukot, jotta Hänen sanansa pysyisi totena, -
jotta Hän pystyisi vahvistamaan totuutensa, -
jotta yksikään kirjain tai piirto ei häviäisi laista -
ja jotta kaikki Hänestä kerrottu kävisi toteen.
Kuinka paljon enemmän me tänään voimme luottaa Sanaan, -
että Hän haluaa parantaa kaikki.
Hän sanoo, että Hänen pitää toteuttaa Sanansa ja parantaa meidät, -
sillä tässä sanotaan, että Hän ottaa pois pahat tekomme, -
jotka tarkoittavat taipumusta syntiin, -
ongelmia mielen ja tunteiden alueella ja ajatuksia.
Hän sanoo ottavansa pois myös kaikki sairaudet ja taudit.
Jeesus sanoo: "Minun on parannettava sinut."
Hänen täytyy vahvistaa sanansa sitä seuraavin tunnusteoin.
Raamatussa sanotaan, ettei Jumala voi valehdella.
Hänen on täytettävä sanansa. Innostuin.
Tunnistin, että minulla on oikeus luottaa Jumalaan ja uskoa -
ja omistaa lupaus itselleni, koska Hänellä on laillinen oikeus -
toteuttaa lupauksensa sinulle ja minulle.
Toinen jae, joka vahvistaa, että Jeesuksen pitää täyttää Sanansa, -
on Luuk. 24:42.
Jeesus oli kuollut. Tässä Hän ilmestyi uudelleen opetuslapsille.
Siinä sanotaan näin (ruudulla): -
Tämä on jännittävää, sillä on lohduttavaa tietää, -
että voimme luottaa Jeesuksen lupauksiin.
Jumala puhuu totta. Hän ei valehtele.
Kun Hän sanoo jotakin, se pitää.
Ps. 103:1―3 on suosikkijakeitani.
"Kiitä Herraa, minun sieluni [...] Kiitä Herraa, minun sieluni, -
äläkä unhota, mitä hyvää hän on sinulle tehnyt..."
Se tarkoittaa, ettei pidä unohtaa Hänen lupauksiaan. Miksi?
Koska Hän "antaa kaikki sinun syntisi anteeksi -
ja parantaa kaikki sinun sairautesi".
Ei ole väliä, mitä lääkäri sanoo ja mitä röntgenkuvissa näkyy.
Ei ole väliä, mikä sairaus on kyseessä.
Jokaisen sairauden on polvistuttava Jeesuksen nimen edessä.
Jeesuksen nimi on kaikkien muiden nimien yläpuolella.
Niin sanotaan Raamatussa.
Jeesuksen nimen edessä jokaisen polven on notkistuttava.
Jokaisen kielen on tunnustettava, että Hän on Herra Isän kunniaksi.
Jeesuksen nimi on ylempänä kaikkia muita nimiä.
Nimessä on voima, jota demonien on paettava.
Kun Jeesus kuoli ristillä, -
Hän kantoi syntimme ja sairautemme ja voitti paholaisen.
Hän riisti sen kädestä kuoleman ja helvetin avaimet.
Hän tuhosi kuoleman, nousi taivaaseen avaimen kanssa -
ja sanoi: "Se on täytetty. Työ on tehty."
Hän sanoi, että saatana on lyöty.
"Minä näin saatanan lankeavan taivaasta niinkuin salaman."
"Nyt kaikki valta taivaassa ja maan päällä on annettu minulle."
Kiitos Herralle! Eikö olekin ihanaa? Kaikki valta taivaassa ja maan päällä -
on annettu Jeesuksellemme. Voimme uskoa Häneen.
Hän haluaa parantaa sinut. Se on Jumalan tahto.
Raamatussa sanotaan, että mitä tahansa me pyydämmekin -
Hänen tahtonsa mukaan, Hän kuulee meitä.
Tiedämme, että Jeesus haluaa parantaa meidät, -
koska se on Hänen tahtonsa.
Jos pyydämme mitä tahansa Raamatun mukaan, meille vastataan.
3. Joh. 1:2:ssa sanotaan (ruudulla): -
Tämä raamatunpaikka oli yksi niistä, -
jotka saivat minut hakemaan yliluonnollista parantumista.
Jumala alkoi paljastaa, ettei Hän halua minun olevan köyhä -
ja että Hän haluaa minun menestyvän kaikessa.
Tuhansien vuorten karjat on Herran. Herran on maa ja kaikki, mitä siinä on.
Hän haluaa minun menestyvän kaikessa.
Se on täyttä zoe-elämää.
Sanotaan, että menestyn kaikessa, -
niin kuin sielunikin menestyy.
Luetaan uudelleen: "toivotan sinulle, että kaikessa menestyt -
ja pysyt terveenä". On siis kolme erityyppistä menestymistä.
Ensimmäinen on menestystä kaikessa, -
toinen emotionaalista menestystä, ja kolmas on terveyttä.
Pysymme terveinä, kun menestymme emotionaalisesti.
Se on sairauden juuri.
Monet ovat sairaita, koska he kantavat emotionaalista kipua.
Pysymme terveinä, kun sielumme menestyy.
Kun meistä tulee yhä enemmän Kristuksen kaltaisia -
ja annamme Jumalalle kipumme... Joskus ihmiset satuttavat meitä.
He arvostelevat meitä. Katkeroidumme ja loukkaannumme.
Jeesus ymmärtää sen, mutta Hän ei kantanut katkeruutta.
Hän antoi sen Isälle ja antoi anteeksi.
Usein emotionaalinen kipumme pitää meidät sairaina.
Jokaisella sairaudella on juuri, -
olipa se ahdistus, pelko, epäusko tai anteeksiantamattomuus.
Se voi olla minkälaisesta tahansa surusta tai kivusta kiinni pitämistä.
Kaikki nämä aiheuttavat sairauksia ja emotionaalista kipua, -
jotka antavat viholliselle laillisen luvan tuoda sairauksia yllemme.
Jumala haluaa, että olet emotionaalisesti terve.
Usein kun olen surullinen, Jumala kehottaa heittämään huolet Hänelle.
Hänen ikeensä on sovelias ja Hänen taakkansa on kevyt.
Hän vetää meidät läsnäoloonsa.
Rukoilen tänään, että Pyhä Henki alkaa vetää sinua läsnäoloonsa, -
jotta alat kokea Hänen suurta rakkauttaan sinua kohtaan -
ja olisit kuin Maria etkä Martta -
ja istuisit Hänen jalkojensa juuressa ja nauttisit Hänen läsnäolostaan.
Missä on Herran Henki, siellä on vapaus.
Jumala tahtoo lohduttaa sinua.
Hän ei tahdo sinun kantavan emotio- naalista kipua. Hän kantoi sen ristillä.
Heitetään kaikki huolemme Hänen ylleen, sillä Hän välittää meistä, -
jotta meillä ei olisi avoimia ovia eikä kipuja, -
niin että vihollinen voisi tuoda elämäämme sairauksia.
Uskon, että Herra haluaa tänään vapauttaa sinut ja koskettaa sinua, -
kun kuuntelemme ja raken- namme uskoa Jumalan Sanassa.
Spitaalisella oli sama kysymys.
"Jeesus, näen, että parannat väkijoukot, mutta parannatko minut?"
Luuk. 5:12―13:ssa sanotaan (ruudulla): -
Hän kysyi: "Herra, tahdotko puhdistaa minut?"
Tulemme Jumalan luo emmekä aina tunnista, että Hän haluaa parantaa.
Jeesus sanoi: "Minä tahdon!"
Hän sanoo sinulle samaa. Hän tahtoo parantaa sinut.
Hän tahtoo vapauttaa. Hän on jo maksanut hinnan siitä ristillä.
Rukoillaan. Isä, Jeesuksen nimessä, kiitän sisaristani ja veljistäni.
Anna heille uskoa, jotta he uskoisivat Sanaasi, -
uskoa ottaa se vastaan ja uskoa luottaa lupauksiin, -
Jeesuksen nimessä.
Suomennos: Marianne Tenetz